Der er sket en flyulykke på Fur.

Politi og redningsmandskab er rykket talstærkt til Fur nord for Skive, hvor et mindre fly er forulykket. Efter styrtet brød flyet i brand, og i den forbindelse er to personer omkommet. To øvrige personer er fløjet fra ulykesstedet til Rigshospitalet i København. Det oplyser vagtchef Carsten Henriksen ved Midt- og Vestjyllands Politi til TV 2. - Jeg kender ikke tilstanden på de to, der er blevet fløjet væk, men de har blandt andet brandsår, der skal behandles, siger vagtchefen. De pårørende er endnu ikke underret, fortæller han videre. Vidne: Lettede i medvind Ifølge Poul Erik Haubo, der etablerede flyvepladsen for 27 år siden, er ulykken sket i forbindelse med, at flyet har forsøgt at lette fra flyvepladsen. - De har tilsyneladende forsøgt at lette i medvind, og det, ved enhver erfaren pilot, kan være fatalt, siger Haubo, som selv har været pilot i 27 år. Ifølge Poul Erik Haubo har der været fire personer ombord på flyet, der er af mærket Piper. - Det vrimler med politi, ambulancer og to lægehelikoptere, fortæller han til TV MIDTVEST og fortsætter: - Det er åbenbart en trist historie. Alarmkaldet kom klokken 16.12. Opdateres...